รบกวนหน่อยครับ แฟนผมมีตุ่มเล็กๆมีน้ำใสๆ ก็ที่ต้นขาด้านหลังเป็นมานานแล้วครับ ตุ่มมันจะเกิดขึ้นใหม่ทุกวัน ไม่ทราบว่าเกิดจากอะไรและมีวิธีรักษายังไงบ้างครับ
สวัสดีค่ะ อาการตุ่มน้ำใสดังกล่าวมา อาจเกิดจาก-ผื่นผิวหนังอักเสบเฉียบพลัน-ผื่นผิวหนังอักเสบจากการแพ้สารสัมผัส เช่น สารกันเสียในโลชั่น สบู่ที่ใช้-โรคอีสุกอีใส จะเป็นตุ่มน้ำขึ้นทั่วตัว มีไข้ต่ำๆ-ตุ่มถูกแมลงกัด จะนูน แดง คัน-โรคงูสวัด มักเป็นแค่บริเวณใดบริเวณหนึ่งเพียงข้างเดียว เป็นตุ่มน้ำใส ปวดแสบปวดร้อนหากตุ่มลุกลามมาก มีอาการปวดแสบ ปวดร้อน แดง คัน ควรพบแพทย์ผิวหนังเพื่อให้ได้การวินิจฉัยที่แน่นอนก่อน การรักษาขึ้นกับโรคที่เป็นค่ะ ถ้าเป็นโรคกลุ่มผื่นแพ้ผิวหนังจะใช้ยาสเตียรอยด์ทาบางๆเฉพาะที่ ถ้าเป็นกลุ่มโรคติดเชื้อจะต้องได้รับยาฆ่าเชื้อที่ตรงกับโรคนั้นๆการดูแลตัวเองเบื้องต้น ไม่ไปแกะเกาตุ่มที่เป็น ใช้น้ำเปล่าสะอาดล้าง หากคันมาก รับประทานยาแก้คันได้